
Ymddiriedolaeth Heddlu Gogledd Cymru a’r Gymuned

Cefnogi cymunedau 

Mae PACT, Ymddiriedolaeth Heddlu Gogledd Cymru a’r Gymuned yn chwilio am, yn annog ac yn cefnogi prosiectau cymunedol sy’n meithrin amgylchedd diogelach er mwyn gwella ansawdd bywyd trigolion Gogledd Cymru.    

Ers iddo gael ei sefydlu yn 1988, mae PACT wedi noddi a chefnogi prosiectau a rhaglenni addysgiadol sydd wedi dod â phobl a sefydliadau at ei gilydd.  Mae’r mentrau hyn yn cefnogi amcanion PACT: 

· Lleihau trosedd ac ymddygiad gwrthgymdeithasol 
· Hyrwyddo rhaglenni atal trosedd
· Cynyddu ymwybyddiaeth o faterion camddefnyddio cyffuriau, alcohol a sylweddau eraill  
· Hyrwyddo diogelwch y ffyrdd
· Gwella perthnasau rhwng yr ifanc a’r henoed
· Cefnogi Timau Plismona’r Gymdogaeth
· Gwella gwerthfawrogiad pobl o’r heddlu a’r gwaith a wneir i daclo materion lleol

Ystyriwch yr agweddau hyn pan fyddwch yn cyflwyno cais.   

Gallwch ddod o hyd i fwy o wybodaeth ac enghreifftiau o brosiectau yr ydym wedi’u cefnogi ar ein gwefan:   

www.pactnorthwales.co.uk



This document is available in English.
Mae’r ddogfen hon ar gael yn y Saesneg.

#Ystyriwch y Meini Prawf a’r Canllawiau canlynol: 
1. Nod y gronfa hon ydi cefnogi sefydliadau cymunedol sy’n gweithio gyda’r tîm plismona lleol drwy fuddsoddi arian mewn prosiectau sydd wedi’u cynllunio i leihau trosedd ac ymddygiad gwrthgymdeithasol mewn cymunedau lleol.  

2. Mae’n RHAID i chi nodi yn eich cais sut fydd eich prosiect yn cefnogi’r Cynllun Heddlu a Throsedd presennol.  Gallwch ddod o hyd i’r manylion yn: 
Cynllun Heddlu a Throsedd 2021 (northwales-pcc.gov.uk)

3. Uchafswm sydd ar gael ar gyfer pob cais - £2,000.00.

4. Mae’n rhaid i’r ymgeiswyr fod yn sefydliad gwirfoddol cyfansoddiadol, yn grŵp cymunedol neu’n elusen sy’n gweithio yng Ngogledd Cymru. Nodwch os gwelwch yn dda: efallai y gofynnir i chi ddarparu copi o’ch cyfrifon a'ch cyfriflen banc diweddaraf.

5. Dylai’r ymgeiswyr nodi:
a) Beth yw’r angen/galw am eich prosiect
b) Sut bydd eich prosiect yn cyfrannu tuag at leihau trosedd ac ymddygiad gwrthgymdeithasol a chefnogi’r blaenoriaethau plismona yn eich ardal
c) Faint o unigolion fydd yn gysylltiedig â’ch prosiect
d) Oedran yr unigolion fydd yn gysylltiedig â’ch prosiect
e) Manteision y prosiect i’r gymuned leol
f) Pwy fydd yn elwa o’r prosiect
g) Partneriaethau/asiantaethau sy’n gysylltiedig â/cefnogi eich prosiect

6. Mae’n rhaid i’r ceisiadau gynnwys dadansoddiad ariannol llawn sy’n cynnwys manylion penodol ynghylch sut bydd yr arian yn cael ei wario e.e. offer, teithio, costau staff ayyb. Gofynnir i chi hefyd nodi os ydych wedi cael, neu yn y broses o gael unrhyw nawdd cyfatebol.

7. Os ydi unrhyw unigolyn sy’n gysylltiedig â’r prosiect yn iau na deunaw oed, bydd rhaid i’r grŵp gael cefnogaeth oedolion sydd wedi cael eu gwirio’n briodol. Gofynnir i chi gadarnhau yn eich cais bod hyn wedi’i wneud.   

8. Dim ond gan sefydliadau cymunedol y derbynnir ceisiadau am deledu cylch cyfyng a rhaid iddynt:
a) Ddangos tystiolaeth o ariannu cyfatebol mewn arian parod
b) Dangos tystiolaeth y bydd costau cynnal a chadw parhaus yn dod o dan yr ymgeisydd
c) Ni fydd ceisiadau gan gyrff cyhoeddus yn cael eu hystyried

9. Bydd penderfyniadau’r Ymddiriedolwyr yn derfynol. Ni ellir trafod ceisiadau aflwyddiannus.

10. Bydd rhaid i’r ymgeiswyr llwyddiannus arwyddo a dychwelyd ein taflen Telerau ac Amodau safonol (Atodiad A) cyn y bydd yr arian yn cael ei ryddhau.

11. Ar ddiwedd y prosiect, neu o fewn tri mis i chi dderbyn y grant (pa un bynnag sy’n digwydd gyntaf), bydd rhaid i’r ymgeiswyr llwyddiannus lenwi ein Ffurflen Werthuso Prosiect. Bydd rhaid i chi nodi ar y ffurflen sut cafodd yr arian ei wario a beth oedd y canlyniadau. (Atodiad B).

12. Dylech ddychwelyd y ffurflen gais ar ffurf E-bost i:
David.evans7@northwales.police.uk 



Manylion y Cais

1. Sefydliad:
             
	



2. Cyfeiriad (gan gynnwys cod post):
             
	




3. Manylion Cyswllt
             
	Enw:
	

	Swydd yn y Sefydliad:
	

	Ebost:
	

	Rhif Ffôn:
	

	Rhif Ffôn Symudol:
	




4. Teitl y Prosiect:
             
	




5. Y swm y gofynnir amdano: 
   
	





6. A yw hwn yn gais am: Y Swm Llawn             Rhan o’r Swm/Nawdd Cyfatebol 









7. Eich sefydliad:
a) Dywedwch wrthym am eich sefydliad, gan gynnwys eich nodau ac amcanion. (Os ydyw’n Elusen Gofrestredig neu’n Gwmni Buddiannau Cymunedol nodwch y rhif cofrestru)

	



b) Pryd gafodd eich sefydliad ei sefydlu? 
	



c) Faint o aelodau sydd ar eich Pwyllgor/Bwrdd Ymddiriedolwyr?
	



d) Faint o unigolion sy’n gorfod awdurdodi taliad neu arwyddo siec?
	



e) Os bydd eich cais yn llwyddiannus nodwch i bwy y dylem wneud y siec yn daladwy? 
	




8. Eich prosiect:
Rhowch ddisgrifiad o’r gweithgareddau neu’r gwasanaethau yr ydych yn gofyn i ni eu hariannu. (Uchafswm o 500 gair)

	




9. Dywedwch wrthym sut fydd eich prosiect yn cefnogi’r Cynllun Heddlu a Throsedd cyfredol
(Uchafswm o 500 gair)

	





10. Sut wnaethoch chi adnabod yr angen am y prosiect hwn?
(Uchafswm o 500 gair)

	



11. Dywedwch wrthym pa wahaniaeth fydd eich prosiect yn ei wneud i’ch cymuned.
(Uchafswm o 500 gair)

	



12. Ymhle fydd eich prosiect yn cael ei gynnal? 
      (Nodwch hefyd y sir)

	



13. Pryd fydd y prosiect yn cael ei gynnal? 
      (Nodwch y dyddiadau cychwyn/gorffen)

		



14. Faint o bobl fydd yn gysylltiedig â darparu’r prosiect?
    (Nodwch hefyd yr ystod oed)

	



15. Faint o bobl fydd yn elwa o’ch prosiect?  
     (Nodwch hefyd yr ystod oed)

	







16. Ydi’ch prosiect yn rhoi sylw i anghenion unrhyw grŵp penodol?
Nodwch sut. 

	




17. Ydych chi wedi trafod eich prosiect gyda’ch tîm plismona lleol? 
(Nodwch fanylion y trafodaethau gan gynnwys manylion y swyddogion)
(Uchafswm o 200 gair)

	




18. Nodwch pa bartneriaid/asiantaethau eraill fydd yn gysylltiedig â’r prosiect a beth fydd eu rôl. 
(Uchafswm o 100 gair)

	




19. Dywedwch wrthym sut byddwch yn monitro ac yn gwerthuso’ch prosiect.
             (Uchafswm o 300 gair)
             
	







20. Os bydd eich cais yn llwyddiannus, beth fydd yn digwydd i’ch prosiect ar ôl i’r arian hwn gael ei wario.
(Uchafswm o 200 gair)

	




21. Costau’r Prosiect
Rhowch ddadansoddiad llawn o’r holl gostau. Dylech gynnwys bras amcan o werth unrhyw gefnogaeth mewn nwyddau neu wasanaethau.
Os yw costau’r prosiect yn uwch na £2,0000 nodwch ar gyfer beth fydd ein grant ni yn cael ei ddefnyddio.

	Eitem
	Cost

	
	

	
	

	
	

	
	

	
	

	
	

	CYFANSWM
	




22. Ydych chi wedi cael nawdd gan unrhyw noddw(y)r arall? 
      Os do, nodwch gan bwy a’r swm a gafwyd. 
             
	



23. Defnyddiwch y gwagle hwn i nodi unrhyw wybodaeth arall yr ydych yn meddwl sy’n berthnasol. 
(Uchafswm o 200 gair)
            
	


 


24. Mae’n RHAID i’ch cais gael ei ardystio yma gan eich tîm plismona lleol:- Arolygydd Ardal neu uwch. 
Dylech wneud hyn cyn cyflwyno’ch cais.

	




NODWCH: Mae Ymddiriedolwyr PACT yn cyfarfod bedair gwaith bob blwyddyn:
Chwefror, Mai/Mehefin, Medi a Rhagfyr.

Er mwyn cael eich ystyried, rhaid i'ch cais gael ei gyflwyno erbyn:
15 Ionawr, 15 Mai, 15 Medi a 15 Rhagfyr yn y drefn honno



Os bydd eich cais yn llwyddiannus hoffwn ymweld â’ch prosiect i weld a chlywed mwy amdano, a chyfarfod y bobl sy’n gysylltiedig ag o. 

Byddwn hefyd yn gofyn i chi lenwi ffurflen werthuso, ac mae copi wedi’i gynnwys yn y pecyn hwn.  (Atodiad B)






















ATODIAD A
Bydd y Telerau ac Amodau canlynol yn berthnasol i bob cais llwyddiannus
Mae'n rhaid i'r ddogfen hon gael ei harwyddo a'i hardystio a'i dychwelyd cyn i'r arian gael ei ryddhau.

TELERAU AC AMODAU GRANT AR GYFER PROSIECT

1. Mae ‘Prosiect’ yn golygu y prosiect neu’r gweithgaredd y mae’r Noddwr wedi cytuno i roi grant ar ei gyfer fel yn ôl eich ffurflen gais ynghyd ag unrhyw ddogfennau cefnogi megis gwybodaeth gyllidol, amserlen ac unrhyw ddogfennau eraill sy’n nodi sut bydd y Prosiect yn cael ei reoli.  
2. Mae ‘Noddwr’ yn golygu Ymddiriedolaeth Heddlu Gogledd Cymru a’r Gymuned (PACT).
3. Mae ‘Chi’ yn golygu’r sefydliad sydd wedi cael grant gan y Noddwr. 
4. Dim ond ar gyfer y Prosiect hwn y gellir defnyddio’r grant. 
5. Mae’n rhaid i chi wneud cynnydd boddhaol gyda’r Prosiect a’i gwblhau ar amser.
6. Mae’n rhaid i chi ddweud wrthym yn syth os bydd unrhyw beth yn bygwth cwtogi neu ohirio’r Prosiect.
7. Mae’n rhaid i chi ddweud wrthym os cewch unrhyw arian arall ar gyfer y Prosiect gan unrhyw ffynhonnell arall ar unrhyw adeg yn ystod y Prosiect. Os bydd hyn yn golygu nad ydych mwyach angen yr arian gennym ni, bydd rhaid i chi dalu'r grant yn ôl i ni yn syth.
Os byddwch yn gwario llai na chyfanswm y grant ar y Prosiect, bydd rhaid i chi ddychwelyd y swm sy’n weddill i ni yn brydlon. Os bydd y grant yn ariannu rhan o’r Prosiect, bydd rhaid i chi ddychwelyd cyfran briodol o’r swm nas gwariwyd i ni. 
8. Mae’n rhaid i chi ysgrifennu atom cyn gynted â phosibl os gwneir neu os oes bygythiad bod hawliad cyfreithiol am ei wneud yn eich erbyn chi a/neu fyddai'n cael effaith andwyol ar y Prosiect yn ystod cyfnod y grant (gan gynnwys unrhyw hawliadau yn erbyn aelodau'r corff llywodraethu neu staff y sefydliad.) 
9. Os ydych yn grŵp anghorfforedig, mae’n rhaid i chi gyflwyno tystiolaeth ysgrifenedig i ni i brofi bod gan yr unigolyn sy'n llofnodi isod awdurdod y grŵp i arwyddo Cytundeb y Grant ar ran holl aelodau'r grŵp a bod holl aelodau'r grŵp yn atebol ar y cyd ac yn unigol am y Cytundeb Grant.
10. Mae’n rhaid i chi ein hysbysu yn ysgrifenedig cyn gynted â phosibl o unrhyw ymchwiliad i’ch sefydliad, ymddiriedolwyr, cyfarwyddwyr, gweithwyr neu wirfoddolwyr sy’n cael ei gynnal gan yr heddlu, y Comisiwn Elusennau, Cyllid a Thollau EM neu unrhyw gorff rheoli arall.
11. Wrth gynnal y Prosiect, mae’n rhaid i chi gydymffurfio â’r holl gyfreithiau sy’n rheoli’r ffordd yr ydych yn gweithredu, y gwaith yr ydych yn ei wneud, y staff yr ydych yn eu cyflogi neu’r nwyddau a’r gwasanaethau yr ydych yn eu prynu. Er enghraifft, rydych yn gyfrifol am drefnu unrhyw drwyddedau, caniatâd ac yswiriant sydd eu hangen yn ôl y gyfraith.
12. Rhaid cyflwyno i’r Noddwr, grynodeb ariannol clir, sy'n dangos sut mae'r grant wedi'i wario. Rhaid sicrhau bod yr holl anfonebau, derbynebau a chofnodion cyfrifo sy’n ymwneud â gwariant y grant ar gael ar unrhyw adeg resymol i’w harchwilio gan y Noddwr.
13. Dylech gadw cofnod syml o ddatblygiad y prosiect, gan gynnwys lluniau, a dylai fod ar gael ar unrhyw adeg resymol i’w archwilio gan un o swyddogion y Noddwr.
14. CYN I UNRHYW DDIGWYDDIAD SY’N GYSYLLTIEDIG Â’R PROSIECT GAEL EI GYNNAL, mae’n rhaid i chi gysylltu ag Adran y Wasg a’r Cyfryngau Heddlu Gogledd Cymru er mwyn darparu manylion y fenter. 

Mae’n RHAID i ddatganiadau i’r wasg a deunydd cyhoeddusrwydd gyfeirio bob tro at y gefnogaeth ariannol a gafwyd gan: 
Ymddiriedolaeth Heddlu Gogledd Cymru a’r Gymuned (PACT) 




15. Mae’n rhaid i chi sicrhau bod pob cam rhesymol wedi'i gymryd i sicrhau bod unrhyw oedolyn sy'n cynorthwyo gyda'r prosiect wedi cydymffurfio’n llwyr â’r gofynion diogelwch perthnasol os bydd yn gweithio â phlant a phobl ifanc.
16. Sefydliad sy’n cyflwyno grantiau yn unig yw’r Noddwr ac nid yw’n gyfrifol am unrhyw weithred neu esgeulustod a gyflawnir gan y rhai hynny sy'n cymryd rhan yn y prosiectau a'r cynlluniau. Cyfrifoldeb y rhai hynny sy’n trefnu’r prosiectau a’r cynlluniau yw hynny. Mae'n rhaid i chi ystyried yn ofalus eich cyfrifoldeb cyfreithiol fel trefnydd a threfnu yswiriant sydd, yn eich barn chi, yn addas.
17.  Os bydd unrhyw un o'r sefyllfaoedd canlynol yn digwydd gallwn ofyn am y grant yn ôl:         17.1 eich bod yn cau eich busnes i lawr (oni bai ei fod yn ymuno â busnes arall neu fod busnes arall fyddai’n gallu parhau â’r Prosiect yn cymryd drosodd a’n bod ni wedi rhoi caniatâd ysgrifenedig i chi wneud hyn);
17.2 eich bod yn gwneud newidiadau i’r Prosiect heb yn gyntaf gael ein caniatâd ni yn ysgrifenedig;
17.3 eich bod yn defnyddio’r grant ar gyfer rhywbeth arall;
17.4 nad ydych yn dilyn ein cyfarwyddiadau rhesymol;
17.5 nad ydych yn cynnal y Prosiect yn ofalus, trylwyr, cymwys ac i’r safon a ddisgwylir gan rywun sydd â chymaint o brofiad â chi yn eich galwedigaeth, proffesiwn neu’ch maes artistig;
17.6 nad ydych yn cwblhau’r Prosiect; 
17.7 eich bod wedi rhoi unrhyw wybodaeth i ni sy’n anghywir neu’n gamarweiniol, naill ai drwy gamgymeriad neu oherwydd eich bod yn ceisio ein camarwain;
17.8 eich bod yn cael eich dyfarnu’n fethdalwr, neu os gwneir gorchymyn neu benderfyniad i chi fynd i ddwylo'r gweinyddwyr, ddirwyn i ben neu ddiddymu; os penodir gweinyddwr neu dderbynnydd, rheolwr, diddymwr, ymddiriedolwr neu swyddog tebyg dros eich holl asedau neu swm sylweddol ohonynt; neu eich bod yn cytuno i, neu’n cynnig dod i drefniant gyda’r bobl y mae arnoch chi arian iddynt; 
17.9 eich bod yn ymddwyn yn anghyfreithlon neu’n esgeulus ar unrhyw adeg, a’n bod o’r farn bod hyn wedi cael effaith sylweddol ar y Prosiect, neu ei fod yn debygol o niweidio ein henw da ni neu chi; ac/neu 
17.10 eich bod yn gwerthu neu mewn rhyw ffordd arall yn trosglwyddo’r grant, eich busnes neu’r Prosiect i rywun arall heb yn gyntaf gael ein caniatâd ni yn ysgrifenedig.
18.    Bydd y telerau ac amodau hyn a’r Cytundeb Grant yn parhau i fod yn ddilys am ba un bynnag o’r rhain yw’r hiraf: 
• un flwyddyn yn dilyn y taliad grant diwethaf;
• cyhyd ac y mae unrhyw ran o’r grant heb ei wario;
• pan na fyddwch yn cyflawni unrhyw un o delerau ac amodau’r Cytundeb grant neu os byddwch yn parhau i’w torri (mae hyn yn cynnwys unrhyw adroddiad ar wariant y grant neu ddarpariaeth y Prosiect sy’n weddill). 

Efallai y bydd angen prawf eich bod wedi cydymffurfio â’r amodau hyn. 

(ENW MEWN LLYTHRENNAU BRAS)  Yr wyf i  …………………………………………………. wedi darllen y telerau ac amodau uchod, ac ar ran tîm y prosiect cytunaf i'w ufuddhau.

Llofnod:                                                                                    Dyddiad: 

(LLYTHRENNAU BRAS) Swydd yn y sefydliad:	________________________________________

Wedi’i hardystio gan:	(Llofnod)      _________________________________________

(LLYTHRENNAU BRAS) Enw Llawn: 	                       __________________________________________

(LLYTHRENNAU BRAS) Swydd yn y sefydliad:       __________________________________________

DYLECH DDYCHWELYD Y DDOGFEN HON WEDI’I HARWYDDO I:-
Heddlu Gogledd Cymru, Swyddfa PACT, Ffordd William Morgan, Parc Busnes Llanelwy, Llanelwy, Sir Ddinbych.  LL17 0HQ



Atodiad B

Ffurflen Werthuso’r Prosiect

1. Enw’r Prosiect.
	



2. Lle a phryd cynhaliwyd y Prosiect?
	



3. Faint o arian gawsoch chi? Nodwch fanylion POB nawdd (gan gynnwys gwerth cefnogaeth mewn nwyddau neu wasanaethau) a gawsoch ar gyfer eich prosiect .
	



4. Nodwch sut cafodd yr arian yma ei wario.  (Dylech gynnwys gopïau o dderbynebau eitemau a brynwyd). 
	



5. Nifer ac Oed yr unigolion a oedd yn gyfrifol am ddatblygu/ddarparu’r prosiect.	
	Nifer
	
	Oed
	



6. Cyn dechrau’r prosiect, pa dystiolaeth oedd gennych i brofi ei fod yn angenrheidiol?  Dywedwch wrthym pam bod y prosiect yn bwysig i chi a’ch cymuned.
	



7. Pwy wnaeth elwa o’r prosiect a sut? (Nodwch nifer ac oed y buddiolwyr) 
	



8. Dywedwch wrthym beth oedd canlyniadau’r prosiect.  Pa effaith gafodd eich prosiect ar eich cymuned? Pa mor llwyddiannus oedd eich prosiect o ran lleihau trosedd ac ymddygiad gwrthgymdeithasol? 
	




9. Dywedwch wrthym am gyfranogiad ac unrhyw gefnogaeth a gawsoch gan eich tîm plismona lleol neu unrhyw sefydliad lleol arall?  
       
	




10. Dywedwch wrthym beth fydd yn digwydd i’ch prosiect, a’r unigolion a oedd yn gysylltiedig ag o, rŵan bod ein grant wedi’i wario.
	




Defnyddiwch y gwagle hwn i nodi unrhyw wybodaeth arall yr ydych yn meddwl byddai’n ddefnyddiol.  Hoffwn hefyd gael detholiad o luniau os oes rhai ar gael.

